पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 महामारी से निपटने के लिए स्वास्थ्य शिविर लगाए जा रहे हैं। इनमें लोगों का स्वास्थ्य परीक्षण कर संदिग्ध मरीजों को किट का वितरण भी किया जाएगा। उनके सैंपल भी लिए जाएंगे। गुरुवार को नगर के शिवाजी चौक व ग्राम जूनागाम में ये स्वास्थ्य शिविर लगाए गए।
तहसीलदार आरएस चौहान, जनपद सीईओ जोशुआ पीटर ने इनका निरीक्षण किया। डॉ. लोकेश दवे और उनकी टीम ने स्वास्थ्य परीक्षण किया। शिवाजी चौक में लगे कैंप में 44 लोगों की जांच हुई। 3 लोगों के कोविड जांच सैंपल लेकर उन्हें मेडिकल किट दी गई। जूनागाम में लगे स्वास्थ्य शिविर में 35 लोगों का स्वास्थ्य परीक्षण किया गया। 8 लोगों का लक्षण होने पर सैंपल लेकर आइसोलेशन किट दी गई। डॉ. एकता वैरागी, एलटी अजीत बामनिया शिविर में उपस्थित थे। डॉ. लोकेश दवे ने टीकाकरण के लाभ ग्रामीणों को बताए। साथ ही ग्रामीण क्षेत्र में जिन वृद्धों ने टीका लगाया था उनके उदाहरण के साथ में समझाया कि इस बीमारी से जीतने का एक ही तरीका है कि सभी लोग टीका लगवा लें। शीघ्र जांच व उपचार से कोरोना महामारी पर विजय पा सकते हैं।
अगले 9 कैंप का बनाया रोस्टर
तहसीलदार आरएस चौहान व बीएमओ डाॅ. जीएस चौहान ने विकासखंड में अगले 9 स्वास्थ्य शिविर का रोस्टर बनाया है। स्थानीय सामुदायिक स्वास्थ्य केंद्र पर रोजाना स्क्रीनिंग करवाई जा सकेगी।
कब कहां लगेंगे कैम्प
7 मई को अंधारवड़, 8 को चुई, 10 को खड़कुई, 11 को टांडी, 12 को दोतड़, 13 को बन, 14 को ढोलियावड, 15 को छापरखंडा और 17 मई कुंदनपुर में कैम्प लगाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn